Det tradisjonelle artsbegrepet er enda vanskeligere å bruke på duneik enn på andre eikearter. Den danner hybrider med andre arter som den vokser sammen med, som pyreneereik, portugaleik, vintereik og ungareik. Under istidene overlevde arten i adskilte refugier, og på halvøyene i Sør-Europa og øyene i Middelhavet finnes det mange økomorfotyper, som ofte er blitt regnet som egne arter.